РЕПУБЛИКА СРБИЈА

ОПШТИНА СВИЛАЈНАЦ

ОПШТИНСКА УПРАВА

Одељење за инспекцијски надзор и пољопривреду

Инспекција за ЗЖС

Број:501-13/2019-IV/04

Дана:14.02.2020.године

СВИЛАЈНАЦ

**ИНСПЕКЦИЈА ЗА ЗАШТИТУ ЖИВОТНЕ СРЕДИНЕ**

**ГОДИШЊИ ИЗВЕШТАЈ О РАДУ ЗА 2019. ГОДИНУ**

У Свилајнцу 2020. године

На основу члана 44. Закона о инспекцијском надзору („Службени гласник РС“ број: 36/15 и 95/18) Инспектор за заштиту животне средине и истовремено Комунални инспектор Општинске управе Свилајнац подноси:

ГОДИШЊИ ИЗВЕШТАЈ О РАДУ

ИНСПЕКЦИЈЕ ЗА ЗАШТИТУ ЖИВОТНЕ СРЕДИНЕ ЗА 2019.ГОДИНУ

Инспекција за заштиту животне средине, Општинске управе општине Свилајнац у складу са Годишњим планом инспекцијског надзора за 2019. годину као првостепени орган обављала је послове инспекцијског надзора примене закона у области заштите животне средине са циљем да се превентивним деловањем или изрицањем мера оствари законитост и безбедност поступања и пословања надзираних субјеката, уз одрживо пословање и развој, истовремено узимајући у обзир економску снагу надзираног субјекта.

1. **Превентивно деловање инспекције**

Инспекцијски надзор над спровођењем законских прописа из области заштите животне средине у 2019. години инспектор је вршио у складу са правима, дужностима и овлашћењима прописаним законима  и подзаконским  актима као поверене послове и то:

1) Закон о заштити животне средине («Службени гласник РС» број: 135/04, 36/09, 72/09)

2) Закон о управљању отпадом («Службени гласник РС» број: 36/09, 88/10 и 14/16)

3) Закон о заштити од буке («Службени гласник РС» број: 36/09 и 88/10)

4) Закон о заштити ваздуха («Службени гласник РС» број: 36/09)

5) Закон о заштити природе («Службени гласник РС» број: 36/09, 88/10 91/10 и 14/16)

6) Закон о заштити од нејонизујућег зрачења («Службени гласник РС» број: 36/09)

7) Закон о интегрисаном спречавању и контроли загађивања животне средине(«Службени гласник РС» број: 135/04)

8) Закон о процени утицаја на животну средину, («Службени Гласник РС» број: 135/04 и 36/09)

9) Закон о хемикалијама («Службени гласник РС» број: 36/09, 88/10)

У вршењу инспекцијских надзора инспектор за заштиту животне средине примењује и одредбе Закона о инспекцијском надзору („Службени гласник РС”, број:36/15 и 95/18).

Инспекцијски надзори у 2019. години вршени су у складу са годишњим планом инспекцијског надзора инспекције за заштиту животне средине за 2019. годину који је сагласно одредби члана 10.став 6. Закона о инспекцијском надзору објављен на интернет страници општине Свилајнац.

1. **Обавештавање јавности , пружање стручне и саветодавне подршке  надзираним субјектима**

На званичном сајту општине Свилајнац постављене су контролне листе из области заштите животне средине, односно пречица до контролних листи на сајту Министарства животне средине пошто је инспекција локалне самоуправе дужна да приликом инспекцијског надзора користи контролне листе које је сачинило Министарство. На основу контролних листи за процену ризика у индустријским објектима и контролних листи за процену ризика у управљању отпадом, процењен је низак степен ризика код надзираних субјеката на територији општине Свилајнац.

У складу са чланом 13. Закона о инспекцијском надзору („Службени гласник РС“ број: 36/15 и 95/18) инспектор је вршио и службене саветодавне посете  надзираним субјектима како би своје пословање ускладили са прописима.

1. **Ниво усклађености пословања и поступања надзираних субјеката са законом и другим прописом, који се мери помоћу контролне листе**

У складу са Годишњим планом инспекцијског надзора инспектор за заштиту животне средине за 2019.годину извршио је 17 инспекцијских прегледа и надзора и о томе сачинио записнике и службене белешке.

Спроводећи Закон  о заштити ваздуха вршена је контрола објеката за које дозволу за градњу даје општински орган и нису утврђене незаконитости.

Поступајући по захтеву правних лица на основу Закона о заштити животне средине и Закона о енергетици сачињен је извештај о испуњености прописаних услова из области заштите животне средине за обављање делатности продаје моторних горива на бензинским станицама. Током 2019.године сачињена су 3 записника и издата 3 извештаја за издавање лиценце за обављање енергетске делатности из области нафте и деривата нафте на бензинским станицама.

У складу са Заноном о управљању отпадом вршен је надзор код произвођача отпада и контрола оператера који поседује дозволу за управљање неопасним отпадом.

Сходно Закону о процени утицаја на животну средину дат је један усмени налог о покретању поступка процене утицаја на животну средину за обављање делатности.

Вршен је надзор на основу Закона о заштити од буке у животној средини и по представци. Сачињене су службене белешке и надзирани субјекти су информисани које су њихове обавезе на основу Закона о заштити од буке.

О извршеним редовним и ванредним инспекцијским надзорима инспектор је сачинио записнике и службене белешке.

1. **Број откривених и отклоњених или битно умањених насталих штетних последица по законом заштићена добра , права и интересе (корективно деловање инспекције)**

Надзираним субјектима су поред препоручених мера , вршена и налагања истих и указивање на одређено чињење, односно нечињење и на последице непоштовања закона и прописа.

1. **Броју утврђених нерегистрованих субјеката и мерама спроведеним према њима**

Приликом надзора нису откривени нерегистровани субјекти.

**6) Мере предузете ради уједначавања праксе инспекцијског надзора и њиховом дејству**

Инспектор заштите животне средине је приликом надзора користио контролне листе, чак и при ванредним инспекцијским надзорима где је то било могуће и прописане обрасце записника прилагођене овој инспекцији што је основни предуслов за уједначавање праксе инспекцијског надзора.

1. **Остварење плана и ваљаности  планирања инспекцијског надзора**

Обављани су редовни  и ванредни инспекцијски надзори. План није остварен јер је у току године било у раду 5 предмета по плану надзора (саветодавне посете надзираним субјектима) док је по пријавама било 12 предмета. План је преамбициозно урађен јер на инспекцијским пословима заштите животне средине ради један инспектор који је истовремено и комунални инспектор а било је и више пријава од очекиваног броја.

1. **Ниво координације инспекцијског надзора са инспекцијским надзором кога врше друге инспекције**

Рад инспекције за ЗЖС је у потпуности координисан са радом комуналне инспекције поготово што лично радим и као један од комуналних инспектора.Са републичким инспекторима за ЗЖС имам одличну сарадњу. За савет, помоћ при доношењу одлука, упутство и слично, републички инспектори су на наш позив и молбу увек излазили у сусрет.

1. **Материјални, технички и  кадровски ресурси које је инспекција користила**

Послове инспекцијског надзора обављао је један инспектор који истовремено ради и послове комуналне инспекције .

1. **Придржавање рокова прописаних за поступање инспекције**

Законски рокови су испоштовани док рокови дати у налогу за инспекцијски надзор нису увек због недостатка превоза или немогућности доставе аката до налогом одређеног рока.

1. **Законитост управних аката донетих у инспекцијском надзору**

Није било другостепених поступака нити покретања управних спорова, чак нису упућене ни жалбе.Странке су у доста случаја неуке, не праве разлику између решења, службених белешки и записника са налогом.

1. **Поступање у решавању притужби на рад инспекције**

У 2019.години није било притужби на рад Комуналног инспектора II и инспектора за заштиту животне средине.

**13) Обуке и други облици стручног усавршавања инспектора**

У току 2019. године инспектор је присуствовао семинару «Ка ефикаснијој примени прописа у области заштите животне средине» Бор 24.-28. јун 2019.године.

Поред наведеног у извештајном периоду инспектору су се обраћале странке лично, а  и телефонским путем тако да им је пружена стручна саветодавна помоћ о примени Законских прописа из области заштите животне средине.

Комунални инспектор II и

инспектор за заштиту животне средине

Весна Савић